Mino Raiola se joffri lil Paul Pogba lil Paris Saint-Germain L-aġent rinomat Taljan Mino Raiola se joffri lill-klijent tiegħu Paul Pogba lil Paris Saint-Germain dan is-sajf. Il-player ta' 28 sena kien player ewlieni għal Manchester United matul l-istaġun 2020-21 iżda ma rnexxielux ikun f'pożizzjoni li jmexxi lit-team tiegħu biex jegħleb lil Villarreal fil-finali tal-Europa League nhar l-Erbgħa filgħaxija. Pogba temm l-istaġun b'sitt goals u disa' assists fi 42 dehra u issa se jirrappreżenta lil Franza fil-Kampjonati Ewropej ta' dan is-sajf. Il-futur tal-midfielder f'livell ta' club huwa wieħed inċert, għalkemm il-ftehim attwali tiegħu mat-team ta' Ole Gunnar Solskjaer għandu jiskadi f'Ġunju li ġej. Huwa mifhum li Raiola se jagħmel kuntatt ma' PSG biex joffri lil Pogba lill-ġganti Franċiżi matul it-tieqa tat-trasferimenti ta' dan is-sajf. Real Madrid u Juventus qabel kienu marbuta mal-midfielder, iżda ż-żewġ clubs jistgħu jitħabtu biex jaffordjawh fis-suq li ġej minħabba l-kwistjonijiet finanzjarji tagħhom.